Laeringsteoretiske+afsaet

=Læringsteoretiske afsæt=

I vores evaluering af Wikien tager vi udgangspunkt i et socialkonstruktivistisk syn på læring. Social-konstruktivismen har sit udspring i konstruktivismen, der både kan ses som en teori om læring og en strategi for undervisningen. Valget af dette læringsteroretiske afsæt er for os ikke en tilfældighed. Det er vores opfattelse og erfaring at wikien i sin opbygning og tilgængelighed indeholder muligheder for deltagelse opbygget omkring den socialkonstruktivistiske læringsteori. I en wiki er det deltagerne der er hovedaktørerne, wikien udvikles når nogen mødes og skriver eller på anden måde bidrager til fællesskabet med noget som er meningsfuldt for dem.

Kernen i konstruktismen er:

· at læring er en aktiv proces, hvor den lærende konstruerer med afsæt i de erfaringer, han eller hun har fra verden omkring sig. Dvs. hvert enkelt menneske opbygger selv sin viden i vekslevirkning med omgivelserne. En vigtig pointe her er, at også ny viden tager udgangspunkt i den lærendes eksisterende viden. · at mennesket bedst konstruerer ny viden, når de er igang med at skabe noget, som har betydning for dem selv. Dvs. det vigtige er, at de er aktivt engagerede i at skabe noget som er meningsfuldt (6)

Vores læringsarbejde foregår altså ifølge konstruktivismen som en konstruktion vi selv er hovedaktører i. Hvad der her er på spil er især læringens individualitet.

- Hvor konstruktivismen interesserer sig for, hvordan 'viden' konstrueres af subjektet. Interesserer den socialkonstruktivistiske retning sig for disse processers afhængighed af omverdenen.

"Inde i læringens rum udveksler og bytter deltagerne oplevelser, erfaringer, tanker, ideer, fremstilling, produktion og handlinger med hinanden.(.....)Lærerprocesser sker inde i den enkelte som en personlig konstruktion af viden, der er i gang samtidig med, at råstoffet til stadighed undersøges igennem transaktioner med de andre i fællesskabet. Det er den kollektive side af læringsarbejdet med henblik på at få diskuteret og efterprøvet hver sine konstruktioner af forståelser, oplevelser og erkendelser med de andre for om nødvendigt - og det er formentlig oftest - at justere sin viden, så der bliver forståelse af og holdninger til verden." (7, s. 61.)

Hvad der her er i særlig fokus er læringens socialitet. Socialkonstruktivismen tager sit udgangspunkt i sproget og understreger, at læring og tænkning udvikles i sociale fællesskaber. Viden, læring og mening skal ikke undersøges inden i den enkelte, men ude i de relationer, vi danner og har med hinanden (7, s. 63)